

**แผนการจัดการเรียนรู้**

**กลุ่มสาระการเรียนรู้ภาษาไทย โรงเรียนสาธิตมหาวิทยาลัยราชภัฏสวนสุนันทา**

**รายวิชา ภาษาไทยพื้นฐาน (ท๒๑๑๐๒) ภาคเรียนที่ ๒ ปีการศึกษา ๒๕๖๕**

**หน่วยการเรียนรู้ที่ ๑ เรื่อง กาพย์เรื่องพระไชยสุริยา ชั้นมัธยมศึกษาปีที่ ๑**

**แผนการจัดการเรียนรู้ที่ ๔ เรื่อง ถอดคำประพันธ์กาพย์เรื่องพระไชยสุริยา**

**เวลาเรียน  ๑๐๐ นาที จำนวน ๒ คาบ**

**อาจารย์ประจำวิชา อาจารย์ภาคภูมิ คล้ายทอง**

**มาตรฐานการเรียนรู้**

 มาตรฐาน ท ๕.๑ เข้าใจและแสดงความคิดเห็น วิจารณ์วรรณคดีและวรรณกรรมไทยอย่างเห็นคุณค่าและนำมาประยุกต์ใช้ในชีวิตจริง

**ตัวชี้วัด**

ท ๕.๑  ม ๑/๓ อธิบายคุณค่าของวรรณคดีและวรรณกรรมที่อ่าน

 ท ๕.๑  ม ๑/๔ สรุปเนื้อหาวรรณคดีและวรรณกรรมที่อ่าน

**จุดประสงค์การเรียนรู้**

 **ความรู้ (K)**

 นักเรียนสามารถสรุปเนื้อหาจากเรื่องที่อ่านได้

 **ทักษะ / กระบวนการ (P)**

 นักเรียนสามารถวิเคราะห์และอธิบายคุณค่าของวรรณคดีเรื่อง กาพย์เรื่องพระไชยสุริยาได้

 **คุณลักษณะอันพึงประสงค์ (A)**

 นักเรียนใฝ่เรียนรู้

**สาระสำคัญ**

 กาพย์เรื่องพระไชยสุริยา เป็นผลงานประพันธ์ของสุนทรภู่ แต่งขึ้นในสมัยรัชกาลที่ ๓ มีจุดประสงค์เพื่อใช้สำหรับเป็นแบบเรียนเรื่องตัวสะกด เนื้อหาของวรรณคดีเรื่องนี้สะท้อนให้เห็นคุณค่าในด้านสังคมและการเมือง กล่าวคือ เสนอภาพการล่มสลายของเมือง อันเนื่องมาจากการประพฤติทุจริตของผู้มีอำนาจ เหตุการณ์ในเมืองสาวะถีจึงเป็นอุทาหรณ์ให้แก่ประชาชนทุกคนที่จะต้องร่วมใจและปฏิบัติตนตามหลักคุณธรรม จริยธรรม เพื่อสร้างความสงบและสันติ

**สาระการเรียนรู้**

 ๑. ความสำคัญของการถอดคำประพันธ์

 ๒. หลักการถอดคำประพันธ์

 ๓. การสรุปความรู้และคุณค่าที่ได้จากเรื่อง

**กระบวนการจัดการเรียนรู้**

**คาบที่ ๑ (จำนวน ๕๐ นาที)**

**ขั้นนำ (จำนวน ๑๐ นาที)**

 ๑. ครูทบทวนความรู้เรื่อง การแปลคำศัพท์  โดยการสุ่มถามนักเรียนจำนวน ๑๐ คน ให้นักเรียนบอกความหมายของคำศัพท์ ที่ครูถาม

 ๒. ครูถามนักเรียน โดยใช้คำถามสำคัญ ดังนี้

 ๑) นักเรียนทราบหรือไม่ว่า เหตุใดเราจึงต้อง แปลคำศัพท์

 ๒) นักเรียนคิดว่า การแปลศัพท์ มีความสำคัญอย่างไรต่อการเรียนวรรณคดี

 ๓. ครูเชื่อมโยงเข้าสู่บทเรียน โดยการสรุปความรู้จากคำตอบของนักเรียน

**ขั้นสอน** **(จำนวน ๔๐ นาที)**

๑. ครูอธิบายความรู้เรื่อง ความสำคัญของการถอดคำประพันธ์ หลักการถอดคำประพันธ์และการสรุปความรู้และคุณค่าที่ได้จากเรื่อง  กาพย์เรื่องพระไชยสุริยา

**คาบที่ ๒ (จำนวน ๕๐ นาที)**

**ขั้นนำ (จำนวน ๑๐ นาที)**

 ๑. ครูทบทวนความรู้เรื่อง คุณค่าที่ได้จากเรื่อง  กาพย์เรื่องพระไชยสุริยา

**ขั้นสอน** **(จำนวน ๓๐ นาที)**

 ๑. ครูแจกใบงาน เรื่อง “ถอดความกาพย์พระไชย” ให้กับนักเรียน จากนั้นชี้แจงการทำกิจกรรม โดยให้นักเรียนแปลความจากบทประพันธ์ที่ครูกำหนดให้ แล้ววิเคราะห์มีคุณค่าด้านใดสอดแทรกอยู่บ้าง จากนั้นเขียนลงในใบกิจกรรม

 ๒. นักเรียนส่งใบงาน  เรื่อง “ถอดความกาพย์พระไชย” ให้กับครู

**ขั้นสรุป (จำนวน ๑๐ นาที)**

 ๑. ครูและนักเรียนร่วมกันอภิปราย สรุปความรู้เรื่อง ความสำคัญของการถอดคำประพันธ์ หลักการถอดคำประพันธ์ และการสรุปความรู้และคุณค่าที่ได้จากเรื่อง กาพย์เรื่องพระไชยสุริยา

**สื่อการเรียนรู้**

 ใบงาน เรื่อง “ถอดความกาพย์พระไชย”

**การวัดและการประเมินผล**

 **การวัดประเมินผล**

ประเมินใบงาน เรื่อง “ถอดความกาพย์พระไชย”

 **เครื่องมือวัดและประเมินผล**

         แบบประเมินใบงาน ที่ ๑ เรื่อง “ถอดความกาพย์พระไชย”

**แหล่งการเรียนรู้**

 สำนักงานคณะกรรมการการศึกษาขั้นพื้นฐาน. ๒๕๕๑. **หนังสือเรียนสาระการเรียนรู้พื้นฐานวรรณคดีวิจักษ์ ชั้นมัธยมศึกษาปีที่ ๑**. กรุงเทพฯ:โรงพิมพ์ สกสค. ลาดพร้าว.

 อินเทอร์เน็ต

**บันทึกผลหลังการจัดกิจกรรมการเรียนรู้**

**ผลการจัดกิจกรรมการเรียนรู้**

 **ด้านความรู้ (K)**

………………………………………………………………………………………………………………………………………………………………………………………………………………………………

 **ด้านทักษะ กระบวนการ(P)**

………………………………………………………………………………………………………………………………………………………………………………………………………………………………

 **ด้านคุณลักษณะอันพึงประสงค์ (A)**

………………………………………………………………………………………………………………………………………………………………………………………………………………………………

**ปัญหา และอุปสรรค**

………………………………………………………………………………………………………………………………………………………………………………………………………………………………

**ข้อเสนอแนะ แนวทางในการแก้ไขปัญหา**

………………………………………………………………………………………………………………………………………………………………………………………………………………………………

 ลงชื่อ......................................................................

            (อาจารย์ภาคภูมิ  คล้ายทอง)

**แบบประเมินใบงาน เรื่อง “ถอดความกาพย์พระไชยสุริยา”**

|  |  |  |  |  |
| --- | --- | --- | --- | --- |
| **การประเมิน** | **ดีมาก****( ๓ )** | **พอใช้****( ๒ )** | **ปรับปรุง****( ๑ )** | **ค่าน้ำหนัก****คะแนน** |
| ความถูกต้อง | แปลความและวิเคราะห์คุณค่าจากบทประพันธ์ได้ถูกต้อง ตรงตามเนื้อหา   | แปลความและวิเคราะห์คุณค่าจากบทประพันธ์ไม่ถูกต้อง ๒-๓ บท | แปลความและวิเคราะห์คุณค่าจากบทประพันธ์ไม่ถูกต้อง ตั้งแต่ ๕ บทขึ้นไป |  |
| ความครบถ้วน | แปลความจากบทประพันธ์ได้ครบถ้วนทุกบทและวิเคราะห์คุณค่าจากบทประพันธ์ได้ครบถ้วน | แปลความจากบทประพันธ์ไม่ครบถ้วน ขาดไป ๓-๕ บทและวิเคราะห์คุณค่าขาดไป ๑ ด้าน | แปลความจากบทประพันธ์ไม่ครบถ้วน ขาดตั้งแต่ ๕ บทขึ้นไปและไม่วิเคราะห์คุณค่า |  |
| การใช้ภาษา | ใช้ภาษาสละสลวย สะกดถูกต้องตามหลักไวยากรณ์ สื่อความหมายชัดเจนไม่กำกวม เข้าใจง่าย | เขียนสะกดคำได้ถูกต้องตามหลักไวยากรณ์ สื่อความหมายชัดเจน เข้าใจง่าย | เขียนสื่อความหมายได้ชัดเจน เข้าใจง่าย |  |
| **รวม** |  |

**ระดับคะแนน**

๒๖-๓๐ ดีมาก

๒๑-๒๕ ดี

๑๕-๒๐ พอใช้

๑๐-๑๔ ต้องปรับปรุง